title: Decizia (PESC) 2017/994 a Consiliului din 12 iunie 2017 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               13.6.2017

               RO

               Jurnalul Oficial al Uniunii Europene

               L 149/75

         DECIZIA (PESC) 2017/994 A CONSILIULUI
   din 12 iunie 2017
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (1), în special articolul 33 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 mai 2016, Consiliul a adoptat Decizia (PESC) 2016/849.

               (2)

               În conformitate cu articolul 36 alineatul (2) din Decizia (PESC) 2016/849, Consiliul a reexaminat lista persoanelor și entităților desemnate care figurează în anexa II la decizia respectivă.

               (3)

               Consiliul a ajuns la concluzia că o persoană și o entitate ar trebui să fie eliminate de pe lista care figurează în anexa II la Decizia (PESC) 2016/849.

               (4)

               Consiliul a ajuns, de asemenea, la concluzia că rubricile corespunzătoare anumitor persoane și entități incluse în anexa II la Decizia (PESC) 2016/849 ar trebui actualizate.

               (5)

               Prin urmare, anexa II la Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa II la Decizia (PESC) 2016/849 se modifică astfel cum se prevede în anexa la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 12 iunie 2017.

            Pentru Consiliu

            Președintele

         C. CAMILLERI

      (1)  JO L 141, 28.5.2016, p. 79.

      ANEXĂ
      În anexa II la Decizia (PESC) 2016/849, secțiunile I și II se înlocuiesc cu următorul text:

         „I.   Persoane și entități responsabile de programele RPDC din domeniul nuclear sau legate de rachete balistice sau de alte arme de distrugere în masă ori persoane sau entități acționând în numele acestora sau în conformitate cu instrucțiunile lor ori entități aflate în proprietatea lor sau controlate de acestea
         A.   Persoane

                     Nume

                     Pseudonim

                     Informații de identificare

                     Data desemnării

                     Expunere de motive

                     1.

                     CHON Chi Bu

                     CHON Chi-bu

                     22.12.2009

                     Membru al Biroului General pentru Energie Atomică, fost director tehnic al Centrului de la Yongbyon. Există fotografii care au stabilit legături cu reactorul nuclear din Siria înainte de bombardarea acestuia de către Israel în 2007.

                     2.

                     CHU Kyu-Chang

                     JU Kyu-Chang; JU Kyu Chang

                     Data nașterii: 25.11.1928
                     Locul nașterii: Provincia Hamgyo'ng Sud, RPDC

                     22.12.2009

                     Fost membru al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC). Fost director al departamentului de muniții al Comitetului Central al Partidului Muncitorilor din Coreea. S-a raportat prezența lui, alături de KIM Jong Un, pe o navă de război în 2013. Director al Departamentului pentru industria construcțiilor de mașini din cadrul Partidului Muncitorilor din Coreea. Ales membru supleant în cadrul Comitetului Central al Partidului Muncitorilor din Coreea în mai 2016, cu ocazia celui de al 7-lea congres al Partidului Muncitorilor din Coreea (WPK), în cadrul căruia WPK a adoptat o decizie de continuare a programului nuclear al RPDC. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     3.

                     HYON Chol-hae

                     HYON Chol Hae

                     Data nașterii:1934
                     Locul nașterii: Manciuria, China.

                     22.12.2009

                     Mareșal în armata populară coreeană din aprilie 2016. Director adjunct al Departamentului de politică generală din cadrul armatei populare coreene (consilier militar al lui Kim Jong-Il, decedat). Ales membru în cadrul Comitetului Central al Partidului Muncitorilor din Coreea în mai 2016, cu ocazia celui de al 7-lea congres al Partidului Muncitorilor din Coreea (WPK), în cadrul căruia WPK a adoptat o decizie de continuare a programului nuclear al RPDC.

                     4.

                     KIM Yong-chun

                     Young-chun; KIM Yong Chun

                     Data nașterii: 4.3.1935
                     Pașaport nr.: 554410660

                     22.12.2009

                     Mareșal în armata populară coreeană. Fost vicepreședinte al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC). Fost ministru al Forțelor Armate Populare, consilier special pentru strategia nucleară al lui Kim Jong-Il, decedat. Ales membru în cadrul Comitetului Central al Partidului Muncitorilor din Coreea în mai 2016, cu ocazia celui de al 7-lea congres al Partidului Muncitorilor din Coreea (WPK), în cadrul căruia WPK a adoptat o decizie de continuare a programului nuclear al RPDC.

                     5.

                     O Kuk-Ryol

                     O Kuk Ryol

                     Data nașterii:1931
                     Locul nașterii: Provincia Jilin, China.

                     22.12.2009

                     Fost vicepreședinte al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC); supraveghea achiziția din străinătate a tehnologiei avansate pentru programele nuclear și balistic. Ales membru în cadrul Comitetului Central al Partidului Muncitorilor din Coreea în mai 2016, cu ocazia celui de al 7-lea congres al Partidului Muncitorilor din Coreea (WPK), în cadrul căruia WPK a adoptat o decizie de continuare a programului nuclear al RPDC.

                     6.

                     PAEK Se-bong

                     PAEK Se Bong

                     Data nașterii: 1946

                     22.12.2009

                     Fost președinte al celui de al doilea Comitet economic (responsabil de programul balistic) al Comitetului Central al Partidului Muncitorilor din Coreea. Membru al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC). Promovat la gradul de general-maior.

                     7.

                     PAK Jae-gyong

                     Chae-Kyong; PAK Jae Gyong

                     Data nașterii: 1933
                     Pașaport nr.: 554410661

                     22.12.2009

                     Director adjunct al Departamentului de politică generală al forțelor armate populare și director adjunct al Biroului de logistică al forțelor armate populare (consilier militar al lui Kim Jong-Il, decedat). Prezent la inspecția efectuată de KIM Jong Un la comandamentul Forțelor strategice pentru rachete.

                     8.

                     RYOM Yong

                     22.12.2009

                     Director al Biroului General pentru Energie Atomică (entitate desemnată de Organizația Națiunilor Unite), însărcinat cu relațiile internaționale.

                     9.

                     SO Sang-kuk

                     SO Sang Kuk

                     Data nașterii: între 1932 și 1938

                     22.12.2009

                     Șef al departamentului de fizică nucleară, Universitatea Kim Il Sung.

                     10.

                     General-locotenent KIM Yong Chol

                     KIM Yong-Chol; KIM Young-Chol; KIM Young-Cheol; KIM Young-Chul

                     Data nașterii: 1946
                     Locul nașterii: Pyongan-Pukto, RPDC

                     19.12.2011

                     Ales membru în cadrul Comisiei militare centrale a Partidului Muncitorilor din Coreea și al Comitetului Central al Partidului Muncitorilor din Coreea, vicepreședinte pentru relațiile inter-coreene. Fost comandant al Biroului general de informații (Reconnaissance General Bureau – RGB). Promovat director al departamentului Frontul Unit în mai 2016, cu ocazia celui de al 7-lea congres al Partidului Muncitorilor din Coreea.

                     11.

                     PAK To-Chun

                     PAK To Chun

                     Data nașterii: 9.3.1944
                     Locul nașterii: Rangrim, provincia Jagang, RPDC

                     19.12.2011

                     Membru al Consiliului Național de Securitate. Este însărcinat cu industria armamentului. S-a raportat că acesta conduce biroul pentru energie nucleară. Instituția respectivă este vitală pentru programul nuclear și cel de lansare de rachete ale RPDC. Fotografiat în compania unor persoane care au contribuit la testarea bombei cu hidrogen și la lansarea de sateliți.

                     12.

                     CHOE Kyong-song

                     CHOE Kyong song

                     20.5.2016

                     General-colonel în armata populară coreeană. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     13.

                     CHOE Yong-ho

                     CHOE Yong Ho

                     20.5.2016

                     General-colonel în armata populară coreeană/general în cadrul forțelor aeriene ale armatei populare coreene. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Comandant al forțelor aeriene și al forțelor de apărare antiaerieană ale armatei populare coreene. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     14.

                     HONG Sung-Mu

                     HUNG Sun Mu; HONG Sung Mu

                     Data nașterii: 1.1.1942

                     20.5.2016

                     Director adjunct al Departamentului pentru industria munițiilor (MID). Responsabil de dezvoltarea programelor legate de arme și rachete convenționale, inclusiv rachete balistice. Considerat unul dintre principalii responsabili de programele de dezvoltare industrială privind armele nucleare. Ca atare, este responsabil de programele RPDC legate de arme nucleare, de rachete balistice sau de alte arme de distrugere în masă.

                     15.

                     JO Kyongchol

                     JO Kyong Chol

                     20.5.2016

                     General în armata populară coreeană. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Director al Comandamentului militar de securitate. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă. L-a însoțit pe Kim Jong Un la cel mai amplu exercițiu de focuri de artilerie cu rază lungă desfășurat vreodată.

                     16.

                     KIM Chun-sam

                     KIM Chun Sam

                     20.5.2016

                     General-locotenent, fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Director al biroului operațional al Statului major militar al armatei populare coreene și prim șef adjunct al Statului major militar. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     17.

                     KIM Chun-sop

                     KIM Chun Sop

                     20.5.2016

                     Fost membru al Comisiei Naționale de Apărare, devenită acum Comisia pentru Afaceri de Stat (SAC), care este un organism esențial în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă. Prezent la sesiunea foto dedicată persoanelor care au contribuit la testarea cu succes a rachetelor balistice lansate de submarine în mai 2015.

                     18.

                     KIM Jong-gak

                     KIM Jong Gak

                     Data nașterii: 20.7.1941
                     Locul nașterii: Phenian, RPDC

                     20.5.2016

                     Vice-mareșal în armata populară coreeană, rector al Universității Militare Kim Il-Sung, fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear sau legate de rachete balistice sau de alte arme de distrugere în masă.

                     19.

                     KIM Rak Kyom

                     KIM Rak-gyom; KIM Rak Gyom

                     20.5.2016

                     General cu patru stele, comandant al forțelor strategice (cunoscute și ca Forțele strategice pentru rachete) care în prezent comandă, conform rapoartelor, patru unități de rachete strategice și tactice, printre care și brigada KN08 (ICBM). UE a desemnat Forțele strategice pentru implicarea acestora în activități care au contribuit în mod concret la proliferarea armelor de distrugere în masă sau la furnizarea acestora. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Relatările din presă au identificat participarea lui KIM, împreună cu KIM Jong Un, la testarea rachetelor balistice intercontinentale (ICBM) în aprilie 2016. Ca atare, este responsabil pentru susținerea sau promovarea programelor RPDC din domeniul nuclear,sau legate de rachete balistice sau de alte arme de distrugere în masă. A ordonat exercițiul de lansare de rachete balistice.

                     20.

                     KIM Won-hong

                     KIM Won Hong

                     Data nașterii: 7.1.1945
                     Locul nașterii: Phenian, RPDC.
                     Pașaport nr.: 745310010

                     20.5.2016

                     General, director al Departamentului pentru securitatea statului. Ministru pentru securitatea statului. Membru al Comisiei militare centrale a Partidului Muncitorilor din Coreea și al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC) – acestea fiind organisme esențiale în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     21.

                     PAK Jong-chon

                     PAK Jong Chon

                     20.5.2016

                     General-colonel (general-locotenent) în armata populară coreeană, șef al forțelor armate populare coreene, șef adjunct de personal și director al Departamentului pentru arme de foc. Șef al Statului major militar și director al sectorului de comandă al artileriei. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     22.

                     RI Jong-su

                     RI Jong Su

                     20.5.2016

                     Viceamiral. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Comandant al forțelor navale coreene care sunt implicate în dezvoltarea de programe de rachete balistice și în dezvoltarea capacităților nucleare ale forțelor navale ale RPDC. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     23.

                     SON Chol-ju

                     SON Chol Ju

                     20.5.2016

                     General-colonel în armata populară coreeană și director politic al forțelor aeriene și de apărare antiaeriană, care supraveghează dezvoltarea rachetelor antiaeriene moderne. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     24.

                     YUN Jong-rin

                     YUN Jong Rin

                     20.5.2016

                     General, fost membru al Comisiei militare centrale a Partidului Muncitorilor din Coreea și membru al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC), acestea fiind organisme esențiale în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     25.

                     PAK Yong-sik

                     PAK Yong Sik

                     20.5.2016

                     General cu patru stele, membru al Departamentului pentru securitatea statului, ministru al Forțelor Armate Populare. Membru al Comisiei militare centrale a Partidului Muncitorilor din Coreea și al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC) – acestea fiind organisme esențiale în materie de apărare națională în RPDC. A fost prezent la testarea rachetelor balistice în martie 2016. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     26.

                     HONG Yong Chil

                     20.5.2016

                     Director adjunct al Departamentului pentru industria munițiilor (MID). Departamentul pentru industria munițiilor – desemnat de CSONU la 2 martie 2016 – este implicat în aspectele esențiale ale programului RPDC care vizează rachetele. MID este responsabil pentru supravegherea dezvoltării rachetelor balistice de către RPDC, inclusiv a producției de armament Taepo Dong-2 și a programelor de cercetare și dezvoltare. Cel de al doilea comitet economic și Cea de a doua Academie de Științe Naturale – desemnate, de asemenea, în august 2010 – sunt subordonate MID. În ultimii ani, MID a lucrat la dezvoltarea unor rachete balistice intercontinentale KN08 cu destinație rutieră. HONG l-a însoțit pe KIM Jong Un la o serie de evenimente legate de dezvoltarea programelor RPDC care vizează armele nucleare și rachetele balistice și se consideră că a avut un rol important în cadrul testului nuclear al RPDC din 6 ianuarie 2016. Director adjunct al Comitetului Central al partidului Muncitorilor din Coreea. Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă. Prezent la testarea la sol a unui nou tip de ICBM în aprilie 2016.

                     27.

                     RI Hak Chol

                     RI Hak Chul; RI Hak Cheol

                     Data nașterii: 19.1.1963 sau 8.5.1966
                     Pașaport nr.: 381320634, PS-563410163

                     20.5.2016

                     Președinte al Green Pine Associated Corporation («Green Pine»). Potrivit Comitetului de sancțiuni al ONU, Green Pine a preluat multe dintre activitățile Korea Mining Development Trading Corporation (KOMID). KOMID a fost desemnată de comitet în aprilie 2009 și este principalul comerciant de armament și exportator de produse și echipamente aferente rachetelor balistice și armelor convenționale din RPDC. Green Pine este responsabilă, de asemenea, de aproximativ jumătate din armele și materialul aferent exportate de RPDC. Green Pine a fost identificată pentru a fi sancționată pentru exporturile de armament și material conex din RPDC. Green Pine este specializată în producția de construcții navale și armament militar maritim, cum ar fi submarine, ambarcațiuni militare și sisteme de rachete; de asemenea, a exportat torpile și asistență tehnică unor societăți iraniene din domenii conexe apărării. Green Pine Associated Corporation a fost desemnată de CSONU.

                     28.

                     YUN Chang Hyok

                     Data nașterii: 9.8.1965

                     20.5.2016

                     Director adjunct al centrului de control al sateliților, în cadrul Administrației naționale pentru dezvoltare aerospațială (NADA). NADA este sancționată în temeiul RCSONU 2270 (2016) pentru implicare în dezvoltarea științei și tehnologiei spațiale în RPDC, inclusiv în lansarea de sateliți și rachete cu rază lungă de acțiune. RCSONU 2270 (2016) a sancționat RPDC pentru lansarea de sateliți la7 februarie 2016 pentru care a fost utilizată tehnologia rachetelor balistice și care a reprezentat o încălcare gravă a Rezoluțiilor 1718 (2006), 1874 (2009), 2087 (2013) și 2094 (2013). Ca atare, este responsabil pentru susținerea sau promovarea programelor RPDC din domeniul nuclear, sau legate de rachete balistice sau de alte arme de distrugere în masă.

                     29.

                     RI Myong Su

                     Data nașterii: 1937
                     Locul nașterii: Myongchon, provincia Hamgyong Nord, RDPC

                     7.4.2017

                     Vicepreședinte al Comisiei militare centrale a Partidului Muncitorilor din Coreea și șef al Statului-major al forțelor armate populare. În această calitate, Ri Myong Su are o poziție-cheie pentru domeniul apărării naționale și este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.

                     30.

                     SO Hong Chan

                     Data nașterii: 30.12.1957
                     Locul nașterii: Kangwon, RDPC
                     Pașaport: PD836410105 Data expirării pașaportului: 27.11.2021

                     7.4.2017

                     Viceprim-ministru al forțelor armate populare, membru al Comisiei militare centrale a Partidului Muncitorilor din Coreea și general-colonel în cadrul forțelor armate populare. În această calitate, So Hong Chan este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.

                     31.

                     WANG Chang Uk

                     Data nașterii: 29.5.1960

                     7.4.2017

                     Ministrul industriei energiei atomice. În această calitate, Wang Chang Uk este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.

                     32.

                     JANG Chol

                     Data nașterii: 31.3.1961
                     Locul nașterii: Phenian, RDPC
                     Pașaport nr.: 563310042

                     7.4.2017

                     Președintele Academiei de Științe, organizație dedicată dezvoltării capacităților tehnologice și științifice ale RPDC. În această calitate, Jang Chol ocupă o poziție strategică pentru dezvoltarea activităților nucleare ale RPDC și este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.

               B.   Entități

                     Nume

                     Pseudonim

                     Situare

                     Data desemnării

                     Alte informații

                     1.

                     Korea Pugang mining and Machinery Corporation ltd

                     22.12.2009

                     Filială a Korea Ryongbong General Corporation (entitate desemnată de CSONU, 24.4.2009); asigură gestionarea uzinelor de producere a pulberii de aluminiu care poate fi utilizată în domeniul rachetelor.

                     2.

                     Korean Ryengwang Trading Corporation

                     Rakwon-dong, Pothonggang District, Phenian, RPDC

                     22.12.2009

                     Filială a Korea Ryongbong General Corporation (entitate desemnată de CSONU, 24.4.2009).

                     3.

                     Sobaeku United Corp

                     Sobaeksu United Corp.

                     22.12.2009

                     Societate de stat, implicată în cercetare și achiziția de produse sau echipamente sensibile. Deține mai multe zăcăminte de grafit natural care alimentează ca materie primă două uzine de transformare care produc, în special, blocuri de grafit ce pot fi utilizate în domeniul balistic.

                     4.

                     Centrul de Cercetare Nucleară de la Yongbyon

                     22.12.2009

                     Centru de cercetare care a participat la producția de plutoniu de calitate militară. Centru subordonat Biroului General pentru Energie Atomică (entitate desemnată de CSONU, 16.7.2009).

                     5.

                     Forțele strategice pentru rachete

                     20.5.2016

                     În cadrul forțelor armate naționale ale RPDC, această entitate este implicată în elaborarea și implementarea operațională a programelor RPDC legate de rachete balistice sau de alte arme de distrugere în masă.

               II.   Persoane și entități care furnizează servicii financiare care ar putea contribui la programele RPDC din domeniul nuclear sau legate de rachete balistice sau de alte arme de distrugere în masă
         A.   Persoane

                     Nume

                     Pseudonim

                     Informații de identificare

                     Data desemnării

                     Expunere de motive

                     1.

                     JON Il-chun

                     JON Il Chun

                     Data nașterii: 24.8.1941

                     22.12.2010

                     În februarie 2010, KIM Tong-un a fost eliberat din funcția de director al «Biroului 39», care este, printre altele, responsabil de achiziționarea de mărfuri prin intermediul reprezentanțelor diplomatice ale RPDC, eludând sancțiunile. A fost înlocuit de JON Il-chun. Reprezentant al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC); în martie 2010, a fost ales director general al Băncii de Stat pentru Dezvoltare. Ales membru supleant în cadrul Comitetului Central al Partidului Muncitorilor din Coreea în mai 2016, la al 7-lea congres al Partidului Muncitorilor din Coreea (WPK), în cadrul căruia WPK a adoptat o decizie de continuare a programului nuclear al RPDC.

                     2.

                     KIM Tong-un

                     KIM Tong Un

                     22.12.2009

                     Fost director al «Biroului 39» al Comitetului Central al Partidului Muncitorilor din Coreea, implicat în finanțarea proliferării. Există informații potrivit cărora în 2011 ar fi fost responsabil, în cadrul «Biroului 38», de strângerea de fonduri destinate conducerii și elitelor.

                     3.

                     KIM Il-Su

                     KIM Il Su

                     Data nașterii: 2.9.1965
                     Locul nașterii: Phenian, RPDC.

                     3.7.2015

                     Director în cadrul departamentului de reasigurări al Korea National Insurance Corporation (KNIC), având biroul la sediul de la Phenian, și fost reprezentant-șef autorizat al KNIC la Hamburg, acționând în numele KNIC sau la ordinele acesteia.

                     4.

                     KANG Song-Sam

                     KANG Song Sam

                     Data nașterii: 5.7.1972
                     Locul nașterii: Phenian, RPDC.

                     3.7.2015

                     Fost reprezentant autorizat al Korea National Insurance Corporation (KNIC) la Hamburg, continuând să acționeze în numele KNIC sau la ordinele acesteia.

                     5.

                     CHOE Chun-Sik

                     CHOE Chun Sik

                     Data nașterii: 23.12.1963
                     Locul nașterii: Phenian, RPDC.
                     Pașaport nr.: 745132109
                     Valabil până la 12.2.2020

                     3.7.2015

                     Director în cadrul departamentului de reasigurări al Korea National Insurance Corporation (KNIC), cu biroul la sediul de la Phenian, acționând în numele KNIC sau la ordinele acesteia.

                     6.

                     SIN Kyu-Nam

                     SIN Kyu Nam

                     Data nașterii: 12.9.1972
                     Locul nașterii: Phenian, RPDC.
                     Pașaport nr.: PO472132950

                     3.7.2015

                     Director în cadrul departamentului de reasigurări al Korea National Insurance Corporation (KNIC), având biroul la sediul de la Phenian, și fost reprezentant autorizat al KNIC la Hamburg, acționând în numele KNIC sau la ordinele acesteia.

                     7.

                     PAK Chun-San

                     PAK Chun San

                     Data nașterii: 18.12.1953
                     Locul nașterii: Phenian, RPDC.
                     Pașaport nr.: PS472220097

                     3.7.2015

                     Director în cadrul departamentului de reasigurări al Korea National Insurance Corporation (KNIC), având biroul la sediul de la Phenian cel puțin până în decembrie 2015, și fost reprezentant-șef autorizat al KNIC la Hamburg, continuând să acționeze în numele KNIC sau la ordinele acesteia.

                     8.

                     SO Tong Myong

                     Data nașterii: 10.9.1956

                     3.7.2015

                     Președinte al Korea National Insurance Corporation (KNIC), președintele Comitetului director executiv al KNIC (iunie 2012); director general al Korea National Insurance Corporation în septembrie 2013, acționând în numele KNIC sau la ordinele acesteia.

               B.   Entități

                     Nume

                     Pseudonim

                     Amplasament

                     Data desemnării

                     Alte informații

                     1.

                     Korea National Insurance Corporation (KNIC) și sucursalele sale

                     Korea Foreign Insurance Company

                     Haebangsan-dong, Central District, Phenian, RPDC
                     Rahlstedter Strasse 83 a, 22149 Hamburg.
                     Korea National Insurance Corporation of Alloway, Kidbrooke Park Road, Blackheath, London SE30LW

                     3.7.2015

                     Korea National Insurance Corporation (KNIC), întreprindere aflată în proprietatea statului și controlată de acesta, generează venituri substanțiale, inclusiv în valută, care ar putea contribui la programele RPDC din domeniul nuclear, sau legate de rachete balistice sau de alte arme de distrugere în masă.
                     În plus, sediul central al KNIC de la Phenian are legătură cu Biroul 39 al Partidului Muncitorilor din Coreea, entitate desemnată.”


title: 2013/2/UE: Decizia Consiliului din 17 decembrie 2012 privind semnarea, în numele Uniunii Europene, a Acordului dintre Uniunea Europeană și Republica Armenia privind facilitarea eliberării vizelor

text:
               8.1.2013

               RO

               Jurnalul Oficial al Uniunii Europene

               L 3/1

         DECIZIA CONSILIULUI
   din 17 decembrie 2012
   privind semnarea, în numele Uniunii Europene, a Acordului dintre Uniunea Europeană și Republica Armenia privind facilitarea eliberării vizelor
   (2013/2/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Declarația comună prezentată cu ocazia summitului Parteneriatului estic din 7 mai 2009 exprimă sprijinul politic față de liberalizarea regimului vizelor și intenția de a efectua treptat și în timp util demersurile în vederea unui regim de călătorii fără vize pentru cetățenii statelor participante la summit.

               (2)

               La 19 decembrie 2011, Consiliul a autorizat Comisia să inițieze negocierile cu Republica Armenia referitor la un acord între Uniunea Europeană și Republica Armenia privind facilitarea eliberării vizelor (denumit în continuare „acordul”). Negocierile au fost încheiate cu succes prin parafarea acordului la 18 octombrie 2012.

               (3)

               Acordul ar trebui semnat în numele Uniunii, sub rezerva încheierii sale.

               (4)

               Prezenta decizie constituie o dezvoltare a acquis-ului Schengen la care Regatul Unit nu ia parte, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (1); prin urmare, Regatul Unit nu ia parte la adoptarea acesteia, nu are nicio obligație în temeiul acesteia și nu face obiectul aplicării sale.

               (5)

               Prezenta decizie constituie o dezvoltare a acquis-ului Schengen la care Irlanda nu ia parte, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (2); prin urmare, Irlanda nu ia parte la adoptarea acesteia, nu are nicio obligație în temeiul acesteia și nu face obiectul aplicării sale.

               (6)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu ia parte la adoptarea prezentei decizii, nu are nicio obligație în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului dintre Uniunea Europeană și Republica Armenia privind facilitarea eliberării vizelor, sub rezerva încheierii acordului menționat (3).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 17 decembrie 2012.

            Pentru Consiliu

            Președintele

         S. ALETRARIS

      (1)  JO L 131, 1.6.2000, p. 43.

      (2)  JO L 64, 7.3.2002, p. 20.

      (3)  Textul acordului va fi publicat împreună cu decizia privind încheierea acestuia.


title: Decizia (UE) 2015/826 a Comisiei din 22 mai 2015 privind dispozițiile naționale notificate de Danemarca referitoare la adaosul de nitriți în anumite produse din carne [notificată cu numărul C(2015) 3526]

text:
               28.5.2015

               RO

               Jurnalul Oficial al Uniunii Europene

               L 130/10

         DECIZIA (UE) 2015/826 A COMISIEI
   din 22 mai 2015
   privind dispozițiile naționale notificate de Danemarca referitoare la adaosul de nitriți în anumite produse din carne

         [notificată cu numărul C(2015) 3526]

   (Numai textul în limba daneză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 114 alineatul (6),
   întrucât:
   I.   FAPTE ȘI PROCEDURĂ

               (1)

               Prin Decizia 2010/561/UE a Comisiei (1) au fost aprobate dispozițiile naționale daneze privind adaosul de nitrit de potasiu, E 249, și de nitrit de sodiu, E 250 (nitriți) în produsele din carne vizate de Ordinul nr. 22 din 11 ianuarie 2005 privind aditivii alimentari (Bekendtgørelse nr. 22 af 11.1.2005 om tilsætningsstoffer til fødevarer) și menționate în lista pozitivă daneză conținând aditivi alimentari autorizați (Liste over tilladte tilsætningsstoffer til fødevarer, „Positivlisten”), pe care Regatul Danemarcei le-a notificat Comisiei prin scrisoarea din 20 noiembrie 2009, în temeiul articolului 114 alineatul (4) din Tratatul privind funcționarea Uniunii Europene (TFUE). Aceste dispoziții naționale sunt aprobate până la 25 mai 2015.

               (2)

               Danemarca nu avea obligația de a transpune Directiva 2006/52/CE a Parlamentului European și a Consiliului (2) în legislația națională în măsura în care ea se referă la utilizarea nitriților în produsele din carne. În temeiul Deciziei 2010/561/UE, Danemarca avea obligația de a colecta și raporta sistematic date Comisiei pentru a determina dacă aplicarea nivelurilor stabilite în Directiva 2006/52/CE ar oferi nivelul necesar de protecție și, în caz contrar, dacă ar determina riscuri inacceptabile pentru sănătatea umană. În același timp, decizia preciza obligația Comisiei de a monitoriza punerea în aplicare a Directivei 2006/52/CE în statele membre în ceea ce privește, în particular, utilizarea nitriților de către industrie în diferitele categorii de produse din carne și de a se consulta cu statele membre, cu părțile interesate și cu EFSA.

               (3)

               Regulamentul (UE) nr. 1129/2011 al Comisiei (3) a transferat nivelurile și alte condiții de utilizare a nitriților în produsele din carne stabilite în Directiva 2006/52/CE în anexa II la Regulamentul (CE) nr. 1333/2008 al Parlamentului European și al Consiliului (4), care se aplică de la 1 iunie 2013.

               (4)

               Prin scrisoarea din 25 noiembrie 2014, Danemarca a notificat Comisiei dorința sa de a continua să mențină dispoziții naționale privind utilizarea nitriților ca aditivi în produsele din carne, care diferă de cele din Regulamentul (CE) nr. 1333/2008. Ordinul nr. 542 din 27 mai 2013 privind aditivii alimentari din alimente [BEK nr. 542 af 27.5.2013 (tilsætningbekendtgørelsen), Offentliggørelsedato: 31.5.2013, Fødevarerministeriet]. În sprijinul acestei notificări, Danemarca a transmis informații suplimentare care includ date privind consumul și importurile de produse din carne, expunerea la nitriți, prevalența botulismului și formarea nitrozaminelor în produsele din carne prelucrate.

         1.   LEGISLAȚIA UNIUNII
   1.1.   Articolul 114 alineatele (4) și (6) din TFUE

               (5)

               Articolul 114 alineatul (4) din TFUE prevede că „În cazul în care, după adoptarea unei măsuri de armonizare de către Parlamentul European și Consiliu, de către Consiliu sau Comisie, un stat membru consideră necesară menținerea dispozițiilor de drept intern justificate de cerințele importante prevăzute la articolul 36 sau referitoare la protecția mediului ambiant ori a mediului de lucru, acesta adresează Comisiei o notificare, indicând motivele menținerii acestor dispoziții”.

               (6)

               În conformitate cu articolul 114 alineatul (6) din TFUE, Comisia aprobă sau respinge, în termen de șase luni de la notificare, dispozițiile naționale în cauză după ce a verificat dacă acestea reprezintă sau nu un mijloc de discriminare arbitrară sau o restricție disimulată în calea comerțului dintre statele membre și dacă ele constituie sau nu un obstacol în calea funcționării pieței interne.

         1.2.   Regulamentul (CE) nr. 1333/2008

               (7)

               Conform principiilor generale ale Regulamentului (CE) nr. 1333/2008, aprobarea unui aditiv alimentar este condiționată de existența unei necesități tehnologice rezonabile, de acceptabilitatea sa din punctul de vedere al sănătății și de utilizarea sa fără a se induce în eroare consumatorul.

               (8)

               Anexa II la Regulamentul (CE) nr. 1333/2008 conține o listă a Uniunii cu aditivi alimentari autorizați pentru utilizare în produsele alimentare, precum și condițiile de utilizare ale acestora. Numai aditivii alimentari incluși în lista Uniunii pot fi introduși pe piață ca atare și utilizați în alimente conform condițiilor de utilizare menționate în listă.

               (9)

               Nitriții au fost utilizați în produsele din carne de multe decenii, inter alia, pentru a asigura, în combinație cu alți factori, conservarea și siguranța microbiologică a produselor din carne, în special a produselor din carne conservată, inhibând, printre altele, multiplicarea Clostridium botulinum, bacteria responsabilă pentru botulism, o boală care pune în pericol viața. În același timp, se recunoaște că prezența nitriților în produsele din carne poate conduce la formarea de nitrozamine, despre care s-a constatat că sunt cancerigene. Prin urmare, legislația din acest domeniu trebuie să stabilească un echilibru între, pe de o parte, riscul formării nitrozaminelor ca urmare a prezenței nitriților în produsele din carne și, pe de altă parte, efectele protectoare ale nitriților împotriva multiplicării bacteriilor, în special a celor responsabile de botulism.

               (10)

               În Regulamentul (CE) nr. 1333/2008, anexa II, partea E, categorii de la punctul 08.3: „Produse din carne” sunt indicate cantitățile maxime de nitrit de potasiu (E 249) și de nitrit de sodiu (E 250) care pot fi adăugate în cursul producției. Cantitatea maximă adăugată este de 150 mg/kg pentru majoritatea produselor din carne în general și de 100 mg/kg pentru produsele din carne sterilizate. Pentru unele produse specificate din carne conservată fabricate în mod tradițional în anumite state membre, cantitatea maximă este de 180 mg/kg

               (11)

               Prin excepție de la regula generală, Regulamentul (CE) nr. 1333/2008, anexa II, partea E, categorii de la punctul 08.3.4: „Produsele din carne conservată în mod tradițional, cu prevederi specifice referitoare la nitriți și nitrați” stabilește niveluri reziduale maxime pentru anumite produse specificate din carne conservată tradițional, care sunt produse prin metode de producție tradiționale. Diferitelor grupuri de astfel de produse le sunt aplicabile niveluri reziduale maxime de 50 mg/kg, 100 mg/kg și 175 mg/kg, de exemplu, 175 mg/kg pentru șunca Wiltshire, șunca conservată uscată și produsele similare și 100 mg/kg pentru șunca Wiltshire și produsele similare. Pentru aceste produse au fost stabilite niveluri reziduale maxime, având în vedere că este nu este posibil să se controleze cât din cantitatea de sare de conservare adăugată este absorbită de carne, din cauza naturii procedeului de producție asociat acestor produse. Procedeul de producție al acestor produse specifice este descris în regulament pentru a permite identificarea „produselor similare” și pentru a clarifica care sunt produsele vizate de diferitele niveluri maxime.

               (12)

               Nivelurile maxime din Regulamentul (CE) nr. 1333/2008 sunt bazate pe avizele emise de Comitetul științific pentru alimentație (denumit în continuare „SCF” – Scientific Committee for Food) din 1990 (5) și 1995 (6), precum și de Autoritatea Europeană pentru Siguranța Alimentară (denumită în continuare „EFSA” – European Food Safety Authority) din 26 noiembrie 2003 (7). Cantitățile maxime care pot fi adăugate reflectă intervalele menționate în aceste avize științifice prin specificarea faptului că, în produsele din carne sterilizate, se permite până la 100 mg/kg de nitriți, iar în celelalte produse se permite 150 mg/kg Având în vedere marea varietate de produse din carne (conservată) și de metode de producție din Uniunea Europeană, legislatorul Uniunii a estimat că, în prezent, nu se poate specifica nivelul adecvat de nitriți pentru fiecare produs.

               (13)

               Excepțiile de la regula aplicării cantităților adăugate maxime au un caracter limitat. Ele se aplică produselor specifice realizate în mod tradițional în anumite state membre și pentru care nu este posibil să se controleze cât din cantitatea de sare de conservare adăugată este absorbită de carne, din cauza naturii procedeului de producție asociat acestor produse. Produsele tradiționale cărora li se aplică aceste excepții sunt definite, în particular, prin descrierea metodei de producție.

         2.   DISPOZIȚIILE NAȚIONALE NOTIFICATE

               (14)

               Dispozițiile naționale notificate de Danemarca la data de 25 noiembrie 2014 sunt Ordinul nr. 542 din 27 mai 2013 privind aditivii alimentari etc. în produsele alimentare [BEK nr. 542 af 27.5.2013 (tilsætningbekendtgørelsen), Offentliggørelsedato: 31.5.2013, Fødevarerministeriet]. În contextul Deciziei 2010/561/UE, Comisia a evaluat deja regulile mai stricte aplicate de Danemarca în ceea ce privește E 249 și E 250.
               Ordinul nr. 542 prevede că nitriții (E 249-250) destinați produselor din carne pot fi utilizați numai în condițiile specificate în anexa sa 3. Pe baza Deciziei nr. 2010/561/UE, [următoarele] condiții și restricții au fost stabilite pentru utilizarea nitriților (E 249-E 250). Grupele de produse alimentare menționate în tabel corespund grupelor menționate în anexa II la Regulamentul (CE) nr. 1333/2008 privind aditivii alimentari și substituie utilizările care decurg din acesta:

                           Produse alimentare

                           Cantitate de nitriți adăugată (mg/kg)

                           08.3.1
                           Carne prelucrată netratată termic

                           Total 60 mg/kg, dar în salam fermentat, total 100 mg/kg, iar în produsele conservate integral sau semiconservate, total 150 mg/kg

                           08.3.2
                           Carne prelucrată tratată termic

                           Total 60 mg/kg, dar nu în chiftelele tradiționale daneze și în pateul de ficat. În produsele conservate integral sau semiconservate, total 150 mg/kg, în rullepølse (cârnați de carne rulată), total 100 mg/kg, iar în produsele conservate integral sau semiconservate și în șunca conservată în sare, total 150 mg/kg

                           08.3.4
                           Produse din carne conservată tradițional vizate de dispoziții speciale referitoare la nitriți și nitrați

                           Total 60 mg/kg, dar în șunca tip Wiltshire și în produse similare, total 150 mg/kg

               (15)

               Prin urmare, limita de 60 mg/kg se aplică multor tipuri de produse din carne, în timp ce limitele maxime corespunzătoare din Regulamentul (CE) nr. 1333/2008 sunt de 100 sau de 150 mg/kg

         3.   PROCEDURA

               (16)

               Prin scrisoarea din 25 noiembrie 2014, Danemarca a notificat Comisiei dorința sa de a menține dispoziții naționale privind utilizarea nitriților ca aditivi în produsele din carne, care diferă de cele din Regulamentul (CE) nr. 1333/2008. În sprijinul acestei notificări, Danemarca a transmis informații suplimentare care includ date privind consumul și importurile de produse din carne, expunerea la nitriți, prevalența botulismului și formarea nitrozaminelor în produsele din carne prelucrate.

               (17)

               Comisia a publicat un aviz referitor la notificare în Jurnalul Oficial al Uniunii Europene
                   (8) pentru a informa părțile interesate cu privire la dispozițiile naționale ale Danemarcei, precum și la motivele invocate în susținerea cererii. Prin scrisoarea din 30 martie 2015, Comisia a informat, de asemenea, celelalte state membre despre notificare și le-a oferit posibilitatea de a transmite observații în termen de 30 de zile. Comisia a primit observații primite în termenul specificat de la Republica Cehă și de la Suedia.

                           —

                           Republica Cehă respectă stabilirea unor limite mai stricte privind utilizarea nitriților ca aditivi în produsele din carne în cadrul cerințelor naționale pentru producătorii danezi. Dar, deoarece se referă la produse din alte state membre, Republica Cehă solicită menținerea actualelor limite pentru conținutul de nitriți din produsele din carne, care sunt prevăzute în Regulamentul (CE) nr. 1333/2008 privind aditivii alimentari.

                           —

                           Suedia consideră că dispozițiile naționale ale Danemarcei par a fi bine fondate și nu par să aibă un impact semnificativ asupra condițiilor din Suedia. Pe baza a ceea ce Danemarca a indicat în notificare, Suedia consideră că nu există niciun motiv de a nu accepta o extindere a dispozițiilor naționale existente. O nouă extindere ar avea, de asemenea, avantajul de a oferi UE timp pentru o revizuire a nivelurilor de nitriți, făcând posibilă includerea rezultatelor activităților EFSA privind nitriții ca aditivi alimentari, aflate în curs de desfășurare.

         4.   REEVALUAREA NITRIȚILOR

               (18)

               Regulamentul (UE) nr. 257/2010 al Comisiei (9) prevede că Autoritatea Europeană pentru Siguranța Alimentară reevaluează nitritul de potasiu (E 249) și nitritul de sodiu (E 250) până la sfârșitul anului 2015. Pentru această reevaluare, EFSA examinează avizele anterioare ale SCF și ale EFSA, în cazul în care sunt disponibile, dosarul original, datele transmise de operatorul sau operatorii economici interesați și/sau de orice altă parte interesată și datele puse la dispoziție de Comisie și de statele membre și identifică orice articole relevante din literatura de specialitate publicate de la cea mai recentă evaluare a fiecărui aditiv alimentar.

               (19)

               Datele care au fost puse la dispoziție de Danemarca în sprijinul notificării sale privind consumul de produse din carne, expunerea la nitriți, prevalența botulismului și formarea nitrozaminelor în produsele din carne prelucrată au fost transmise la EFSA împreună cu o cerere de a le lua în considerare în cursul reevaluării în curs de desfășurare.

         5.   MONITORIZAREA DE CĂTRE COMISIE

               (20)

               În 2014, Comisia a finalizat un studiu documentar privind monitorizarea punerii în aplicare de către statele membre a normelor UE privind nitriții. Studiul s-a bazat pe răspunsurile la un chestionar, care a fost transmis tuturor statelor membre. El a arătat că, cu unele excepții, cantitatea uzuală de nitriți adăugată în produsele din carne nesterilizate este mai mică decât cantitatea maximă admisă de UE, dar mai mare decât nivelurile daneze. În raport s-a concluzionat că posibilitatea de a reexamina nivelurile maxime actuale ale nitriților ar trebui explorată în continuare (10).

               (21)

               Prin urmare, Comisia a lansat un studiu ad-hoc vizând utilizarea nitriților de către industrie în diferite categorii de produse din carne. Acest studiu va include cercetarea literaturii de specialitate, organizarea unui atelier de lucru cu experți în tehnologia cărnii și o anchetă în cadrul industriei cărnii din UE privind utilizarea efectivă și nivelurile de utilizare a nitriților în funcție de diferitele tipuri de produse din carne identificate. Concluziile acestui studiu ar trebui să fie disponibile până la sfârșitul anului 2015.

         II.   EVALUARE

   1.   ADMISIBILITATE

               (22)

               În temeiul articolului 114 alineatele (4) și (6) din TFUE, un stat membru poate, după adoptarea unei măsuri de armonizare, să mențină dispoziții naționale mai stricte pe baza unor necesități majore menționate la articolul 36 din TFUE sau din motive de protecție a mediului sau a mediului de lucru, dacă el notifică aceste dispoziții naționale Comisiei, iar aceasta aprobă aceste măsuri.

               (23)

               Notificarea daneză se încadrează în dispozițiile naționale care derogă de la cele din anexa II, partea E la Regulamentul (CE) nr. 1333/2008 în ceea ce privește nitritul de potasiu (E 249) și nitritul de sodiu (E 250). Dispozițiile daneze actuale existau deja în fapt la momentul la care aceste niveluri maxime au fost stabilite inițial în Directiva 2006/52/CE.

               (24)

               Prin Ordinul danez nr. 542 se autorizează adăugarea de nitriți în produsele din carne numai în măsura în care nu sunt depășite cantitățile adăugate specifice. În funcție de produsele în cauză, aceste cantități maxime sunt 60, 100 sau 150 mg/kg, ele fiind mai mici pentru anumite produse decât cele prevăzute în Regulamentul (CE) nr. 1333/2008. În plus, spre deosebire de Regulamentul (CE) nr. 1333/2008, dispozițiile daneze nu conțin nicio excepție de la principiul stabilirii cantităților adăugate maxime pentru nitriți și, prin urmare, nu autorizează introducerea pe piață a anumitor produse din carne realizate în mod tradițional și provenite din alte state membre.

               (25)

               Prin urmare, dispozițiile daneze sunt mai stricte decât cele ale Regulamentului (CE) nr. 1333/2008, deoarece ele stabilesc cantități adăugate maxime mai mici pentru câteva tipuri de produse (în multe cazuri 60 mg/kg) și deoarece ele nu autorizează introducerea pe piață a anumitor produse tradiționale din carne pe baza valorilor reziduale maxime.

               (26)

               Conform articolului 114 alineatul (4) din TFUE, notificarea a fost completată de o descriere a motivelor aferente uneia sau mai multor necesități majore menționate la articolul 36 din TFUE, în acest caz protecția sănătății și a vieții oamenilor. Un raport anexat, întocmit de Ministerul Alimentației, Agriculturii și Pescuitului din Danemarca, conține date suplimentare privind consumul și importurile de produse din carne, expunerea la nitriți, prevalența botulismului și formarea nitrozaminelor în produsele din carne prelucrată.

               (27)

               Având în vedere cele menționate anterior, Comisia consideră că cererea transmisă de Danemarca în vederea obținerii autorizației de menținere a dispozițiilor sale naționale privind utilizarea nitriților în produsele din carne este admisibilă în temeiul articolului 114 alineatul (4) din TFUE.

         2.   EVALUAREA CU PRIVIRE LA FOND

               (28)

               În conformitate cu articolul 114 alineatele (4) și (6) primul paragraf din TFUE, Comisia trebuie să se asigure că sunt respectate toate condițiile care permit unui stat membru să-și mențină dispozițiile naționale care derogă de la o măsură de armonizare a Uniunii prevăzută la articolul respectiv.

               (29)

               În particular, Comisia trebuie să evalueze dacă dispozițiile naționale sunt sau nu justificate prin cerințele majore menționate la articolul 36 din TFUE sau dacă ele sunt în relație cu protecția mediului sau a mediului de lucru și dacă nu depășesc ceea ce este necesar pentru a se atinge obiectivul legitim urmărit. În plus, în cazul în care Comisia consideră că dispozițiile naționale respectă condițiile de mai sus, trebuie să verifice, în temeiul articolului 114 alineatul (6) din TFUE, dacă dispozițiile naționale reprezintă sau nu un mijloc de discriminare arbitrară sau o restricție disimulată în calea comerțului dintre statele membre sau dacă ele constituie sau nu un obstacol în calea bunei funcționări a pieței interne.

               (30)

               Trebuie observat faptul că, având în vedere intervalul de timp stabilit la articolul 114 alineatul (6) din TFUE, Comisia, atunci când examinează dacă măsurile naționale notificate în temeiul articolului 114 alineatul (4) din TFUE sunt justificate, trebuie să se bazeze pe „motivele” prezentate de statul membru notificator. Aceasta înseamnă că, în conformitate cu dispozițiile tratatului, responsabilitatea de a dovedi că măsurile naționale sunt justificate aparține statului membru solicitant care urmărește să le mențină.

               (31)

               Cu toate acestea, în cazul în care Comisia se află în posesia unor informații care sugerează necesitatea revizuirii măsurii de armonizare a Uniunii de la care derogă dispozițiile naționale notificate, ea poate ține seama de astfel de informații în cadrul evaluării dispozițiilor naționale în cauză.

         2.1.   Poziția Danemarcei

               (32)

               Danemarca susține că legislația sa asigură un nivel mai înalt de protecție a sănătății și a vieții oamenilor, deoarece ea prevede cantități adăugate maxime mai mici de nitriți decât cele prevăzute în Regulamentul (CE) nr. 1333/2008 și nu permite introducerea pe piață a produselor din carne tradiționale pentru care nu pot fi stabilite cantitățile adăugate. Danemarca consideră că dispozițiile sale respectă pe deplin recomandările formulate de SCF în 1990 și 1995, precum și avizul EFSA din 26 noiembrie 2003.

               (33)

               De asemenea, Danemarca consideră că reglementarea cantităților de nitriți utilizate în funcție de faptul că ele implică sau nu o ingestie care depășește doza zilnică acceptabilă (DZA) relevantă stabilită nu oferă o protecție adecvată a sănătății umane. DZA stabilită pentru nitriți nu ține cont de formarea nitrozaminelor, care sunt asociate utilizării nitriților în produsele din carne. În conformitate cu evaluările științifice, nitrozaminele sunt genotoxice; astfel, nu este posibil să se stabilească o limită sub care ele nu sunt cancerigene. Danemarca mai subliniază faptul că formarea nitrozaminelor depinde de cantitățile de nitriți adăugate și nu de cantitățile reziduale care sunt mult mai mici și care, din cauza transformării substanței în produsul alimentar, sunt în mod tipic prezente în produs în momentul consumului.

               (34)

               Astfel, în opinia sa, evaluarea științifică globală demonstrează că: (a) utilizarea ar trebui să fie redusă cât mai mult posibil prin utilizarea unor cantități diferențiate în conformitate cu necesitățile tehnice aferente diferitelor produse alimentare; (b) utilizarea nitriților și a nitraților ar trebui să fie reglementată în funcție de cantitățile care sunt adăugate și nu de cantitățile reziduale; și (c) conservarea necesară este obținută utilizându-se cantitățile recomandate de EFSA. În acest sens, în ceea ce privește nitriții, Danemarca consideră că dispozițiile sale naționale respectă în mod sistematic aceste recomandări, în timp ce Regulamentul (CE) nr. 1333/2008 nu le respectă.

               (35)

               Danemarca subliniază, de asemenea, că dispozițiile sale naționale sunt instituite de mai mulți ani și că nu au creat niciodată probleme în ceea ce privește conservarea produselor în cauză. În plus, în Danemarca se înregistrează o rată relativ mică a botulismului în comparație cu alte state membre ale UE, iar din 1980 nu s-a înregistrat nici măcar un singur caz cauzat de consumul de produse din carne. Danemarca precizează că din 2006 nu s-a înregistrat niciun caz de botulism pe teritoriul ei. Astfel, se consideră că dispozițiile daneze privind utilizarea nitriților în produsele din carne continuă să ofere o protecție cuprinzătoare împotriva intoxicațiilor alimentare.

               (36)

               În ceea ce privește modelele de consum, raportul Ministerului Alimentației, Agriculturii și Pescuitului din Danemarca furnizează date suplimentare privind consumul și importul de produse din carne, precum și o analiză a nitriților din produsele din carne pe piața daneză. Conform autorităților daneze, acest raport demonstrează existența de-a lungul anilor a unei stabilități a consumului de produse din carne în care pot fi adăugați nitriți.

               (37)

               În ceea ce privește expunerea la nitriți, raportul Ministerului Alimentației, Agriculturii și Pescuitului din Danemarca oferă estimări bazate pe 384 de analize ale nitriților în carnea prelucrată și în mezeluri și pe date privind consumul provenite din anchete alimentare. Pe baza acestor estimări, expunerea medie rămâne sub DZA pentru nitriți. Copiii cu vârste cuprinse între 4 și 5 ani au o expunere de 3 ori mai mare per kg de greutate corporală în comparație cu adulții.

               (38)

               În ceea ce privește formarea nitrozaminelor în produsele din carne prelucrată, Ministerul Alimentației, Agriculturii și Pescuitului din Danemarca a pus la dispoziție un raport de sinteză privind prezența N-nitrozaminelor în produsele din carne prelucrată, preparat de Institutul național pentru alimentație al DTU, care concluzionează că nivelurile mici de nitrozamine se obțin cel mai bine prin utilizarea unei cantități cât mai mici de nitriți și prin utilizarea sa în combinație cu acid eritorbic, acid ascorbic sau ascorbat, întrucât acest fapt ar putea împiedica eventuala formare a nitrozaminelor.

               (39)

               În plus, Danemarca susține că dispozițiile sale privind nitriții nu constituie un obstacol în calea comerțului, făcând referire la cifrele care arată că au fost importate produse din carne din alte state membre și că aceste importuri chiar au crescut începând din 2010.

               (40)

               Pe scurt, Danemarca este de părere că reducerea riscului la adresa sănătății umane determinat de expunerea la nitrozamine mai mult decât cerințele Regulamentului (CE) nr. 1333/2008, prin aplicarea în continuare a legislației sale, este legitimă. Potrivit Danemarcei, monitorizarea pe care a realizat-o în temeiul Deciziei 2010/561/UE demonstrează că aspectele referitoare la sănătate, luate anterior în considerare, sunt în continuare valabile. În final, Danemarca consideră că datele disponibile arată că dispozițiile daneze nu constituie un obstacol în calea comerțului cu produse în cauză.

         2.2.   Evaluarea poziției Danemarcei

   2.2.1.   Justificarea bazată pe cerințele majore menționate la articolul 36 din TFUE

               (41)

               Legislația daneză urmărește să atingă un nivel mai mare de protecție a sănătății și a vieții oamenilor din punctul de vedere al expunerii la nitriți și al posibilei formări a nitrozaminelor în produsele din carne, prin specificarea unor cantități adăugate maxime mai mici de nitriți în cazurile anumitor produse din carne, în raport cu nivelurile maxime prevăzute în temeiul Regulamentului (CE) nr. 1333/2008, precum și prin neautorizarea introducerii pe piață a produselor pentru care pot fi stabilite doar niveluri reziduale maxime.

               (42)

               În momentul evaluării legislației daneze pentru a determina dacă este efectiv adecvată și necesară pentru atingerea acestui obiectiv, un număr de factori trebuie luați în considerare. În particular, este necesar să se găsească un echilibru între două riscuri la adresa sănătății, pe de o parte, prezența nitrozaminelor în produsele din carne, iar pe de altă parte, siguranța microbiologică a produselor din carne. Cel din urmă aspect este mai mult decât o simplă necesitate tehnologică, este o preocupare foarte relevantă în sine pentru sănătate. Deși se recunoaște faptul că nivelurile de nitriți în produsele din carne trebuie să fie limitate, nivelurile mai mici de nitriți în carne nu vor conduce în mod automat la o protecție mai mare a sănătății umane. Cel mai adecvat nivel de nitriți depinde de un număr de factori recunoscuți în avizele relevante ale SCF și ale EFSA, de exemplu, adăugarea de sare, umiditatea, pH-ul, termenul de valabilitate al produsului, igiena, controlul temperaturii, etc.

               (43)

               Având în vedere considerațiile precedente și cele de la considerentele 10 și 11 de mai sus, Comisia consideră că, în principiu, Regulamentul (CE) nr. 1333/2008 constituie un răspuns adecvat la provocarea de a reconcilia două riscuri concurente la adresa sănătății, având în vedere diversitatea produselor din carne din Uniune.

               (44)

               Cu toate acestea, Comisia trebuie să evalueze normele specifice alese de legislatorul danez și experiența acumulată cu aceste norme, care sunt în vigoare de mult timp. Prin cifrele pe care le-a pus la dispoziție referitoare la intoxicațiile alimentare și, în particular, la botulism, Danemarca a demonstrat că, până în prezent, a obținut rezultate satisfăcătoare prin aplicarea legislației sale. Aceste date arată că nivelurile maxime specificate în legislația daneză par să fi fost suficiente pentru a asigura siguranța microbiologică a produselor din carne produse în prezent în Danemarca și a metodelor de producție utilizate în prezent în această țară.

               (45)

               Comisia observă că legislația daneză este compatibilă cu avizele științifice relevante ale organismelor științifice ale Uniunii. Ea se bazează pe o reglementare a valorilor adăugate maxime și respectă intervalele cantităților adăugate de nitriți menționate în aceste avize, adică de 50-150 mg/kg În același timp, Danemarca a stabilit cantități adăugate maxime mai specifice pentru grupuri particulare de produse din carne în raport cu regulamentul, având în vedere tipurile de produse din carne și metodele de producție care predomină în Danemarca.

               (46)

               În plus, trebuie luat în considerare faptul că, în conformitate cu informațiile puse la dispoziție de Danemarca, majoritatea produselor din carne consumate de populația daneză sunt produse din carne pentru care există în prezent o limită de 60 mg/kg și care ar trebui înlocuită cu o limită de 100 sau 150 mg/kg Deși producătorii danezi, ca și producătorii din alte state membre, nu ar fi obligați să mărească cantitățile de nitriți adăugate în prezent în produsele lor până la nivelurile maxime prevăzute în Regulamentul (CE) nr. 1333/2008, o creștere a expunerii actuale a populației daneze la nitriți nu poate fi exclusă.

               (47)

               Pe baza informațiilor disponibile în prezent, Comisia consideră că cererea de menținere a măsurilor notificate poate fi temporar acceptată din motive de protecție a sănătății publice în Danemarca.

         2.2.2.   Absența oricărei discriminări arbitrare, a oricărei restricționări disimulate a comerțului între statele membre sau a oricărui obstacol în calea funcționării pieței interne

   2.2.2.1.   Absența discriminării arbitrare

               (48)

               Articolul 114 alineatul (6) din TFUE obligă Comisia să verifice faptul că măsurile prevăzute nu reprezintă un mijloc de discriminare arbitrară. În conformitate cu jurisprudența Curții de Justiție, pentru a evita orice discriminare, situațiile similare nu trebuie tratate în moduri diferite, iar situațiile diferite nu trebuie tratate în același mod.

               (49)

               Normele naționale daneze se aplică atât produselor daneze, cât și produselor realizate în alte state membre. În absența oricărei dovezi contrare, se poate concluziona că dispozițiile naționale nu sunt un mijloc de discriminare arbitrară.

         2.2.2.2.   Absența unei restricționări disimulate a comerțului

               (50)

               Măsurile naționale care restricționează utilizarea produselor într-o măsură mai mare decât un regulament al Uniunii ar constitui, în mod normal, un obstacol în calea comerțului, în măsura în care produsele introduse legal pe piață și utilizate în restul Uniunii nu pot fi introduse pe piață în statul membru în cauză, ca urmare a interzicerii utilizării acestora. Condițiile prealabile stabilite la articolul 114 alineatul (6) din TFUE sunt menite să împiedice aplicarea din motive neadecvate a unor restricții bazate pe criteriile stabilite la alineatele (4) și (5) ale aceluiași articol și care constituie în fapt măsuri economice care împiedică importul de produse din alte state membre, cu alte cuvinte, un mijloc de a proteja indirect producția națională.

               (51)

               Având în vedere că normele daneze impun standarde mai stricte privind adaosul de nitriți în anumite produse din carne și operatorilor din alte state membre, într-un domeniu de altfel armonizat, ele sunt susceptibile să constituie o restricționare disimulată a comerțului sau un obstacol în calea funcționării pieței interne. Cu toate acestea, se recunoaște că articolul 114 alineatul (6) din TFUE trebuie interpretat în sensul în care doar măsurile naționale care constituie un obstacol disproporționat în calea pieței interne nu pot fi aprobate. În acest sens, Danemarca a transmis cifre care arată faptul că importurile de produse din carne din alte state membre nu doar că au fost realizate în pofida legislației sale, ci chiar au crescut începând cu 2010.

               (52)

               În absența oricărei dovezi care sugerează că dispozițiile naționale constituie în fapt o măsură menită să protejeze producția națională, se poate concluziona că ele nu constituie o restricționare disimulată a comerțului între statele membre.

         2.2.2.3.   Absența obstacolelor în calea funcționării pieței interne

               (53)

               Această condiție nu poate fi interpretată astfel încât să împiedice adoptarea oricărei măsuri naționale susceptibile să afecteze definitivarea pieței interne. Într-adevăr, orice măsură națională care reprezintă o derogare de la o măsură de armonizare destinată definitivării și funcționării pieței interne constituie, în substanță, o măsură susceptibilă să afecteze piața internă. În consecință, pentru a păstra caracterul util al procedurii menționate la articolul 114 din TFUE, conceptul de obstacol în calea bunei funcționări a pieței interne trebuie să fie înțeles, în contextul articolului 114 alineatul (6) din TFUE, ca având un efect disproporționat față de obiectivul urmărit.

               (54)

               Având în vedere beneficiile pentru sănătate invocate de către guvernul danez în relație cu reducerea expunerii la nitriții din produsele din carne și faptul că, pe baza cifrelor disponibile în prezent, comerțul pare să nu fie afectat deloc sau doar într-o măsură foarte mică, Comisia consideră că normele notificate de Danemarca pot continua să fie menținute temporar din motive de protecție a sănătății și a vieții oamenilor, având în vedere că ele nu sunt disproporționate și, prin urmare, nu constituie un obstacol în calea funcționării pieței interne în sensul articolului 114 alineatul (6) din TFUE.

               (55)

               Având în vedere această analiză, Comisia consideră că este îndeplinită condiția de absență a obstacolelor în calea funcționării pieței interne.

         2.2.3.   Limitare în timp

               (56)

               Concluziile de mai sus sunt bazate pe informațiile disponibile în prezent și, în particular, pe cifrele care indică faptul că Danemarca a putut controla botulismul în pofida unor niveluri maxime mai mici de nitriți adăugați în anumite tipuri de produse din carne, ceea ce nu a perturbat comerțul într-o manieră disproporționată.

               (57)

               Un alt factor important este rata consumului de produse din carne în Danemarca, în contextul căreia aplicarea Regulamentului (CE) nr. 1333/2008 ar putea duce la o creștere a expunerii populației daneze la nitriți și, în consecință, la nitrozamine.

               (58)

               Ar fi necesar ca Danemarca să continue să monitorizeze situația și să colecteze date pentru a se stabili dacă aplicarea nivelurilor stabilite în Regulamentul (CE) nr. 1333/2008 oferă nivelul necesar de protecție și, în caz contrar, dacă această aplicare ar determina riscuri inacceptabile pentru sănătatea umană. Datele colectate ar trebui să vizeze, în principal, controlul botulismului. În plus, Danemarca ar trebui să continue să colecteze date privind importurile de produse din carne din alte state membre. Danemarca ar avea obligația să raporteze datele colectate Comisiei în termen de doi ani de la data adoptării prezentei decizii. În plus, Comisia ar trebui să ia în considerare concluziile reevaluării nitriților de către EFSA în conformitate cu Regulamentul (UE) nr. 257/2010 și ale studiului ad-hoc privind utilizarea nitriților de către industrie în diferite categorii de produse din carne.

               (59)

               În acest context, Comisia consideră că dispozițiile naționale pot fi aprobate, în limitele specificate mai sus, pentru o perioadă limitată de 3 ani.

         III.   CONCLUZIE

               (60)

               Ținând cont de considerațiile de mai sus și de observațiile prezentate de statele membre privind notificarea transmisă de autoritățile daneze, Comisia consideră că cererea Danemarcei, primită de Comisie la 25 noiembrie 2014, vizând menținerea dispozițiilor sale naționale în ceea ce privește adaosul de nitriți, care sunt mai stricte decât cele ale Regulamentului (CE) nr. 1333/2008, poate fi aprobată pentru o perioadă de 3 ani de la data adoptării prezentei decizii. Ar fi necesar ca Danemarca să continue să monitorizeze situația și să colecteze date pentru a se stabili dacă aplicarea nivelurilor stabilite în Regulamentul (CE) nr. 1333/2008 oferă nivelul necesar de protecție și, în caz contrar, dacă această aplicare ar determina riscuri inacceptabile pentru sănătatea umană,

         ADOPTĂ PREZENTA DECIZIE:
   Articolul 1
   Se aprobă dispozițiile naționale privind adaosul de nitriți în produsele din carne cuprinse în Ordinul nr. 542 din 27 mai 2013 privind aditivii alimentari etc. în produsele alimentare [BEK nr. 542 af 27.5.2013 (tilsætningbekendtgørelsen), Offentliggørelsedato: 31.5.2013, Fødevarerministeriet], pe care Regatul Danemarcei le-a notificat Comisiei prin scrisoarea din 25 noiembrie 2014, în temeiul articolului 114 alineatul (4) din TFUE.
   Articolul 2
   Prezenta decizie expiră la 22 mai 2018.
   Articolul 3
   Prezenta decizie se adresează Regatului Danemarcei.

      Adoptată la Bruxelles, 22 mai 2015.

            Pentru Comisie

         Vytenis ANDRIUKAITIS

            Membru al Comisiei

      (1)  Decizia 2010/561/UE a Comisiei din 25 mai 2010 privind dispozițiile naționale notificate de Regatul Danemarcei în ceea ce privește adaosul de nitriți în anumite produse din carne (JO L 247, 21.9.2010, p. 55).

      (2)  Directiva 2006/52/CE a Parlamentului European și a Consiliului din 5 iulie 2006 de modificare a Directivei 95/2/CE privind aditivii alimentari, alții decât coloranții și îndulcitorii, și a Directivei 94/35/CE privind îndulcitorii care trebuie utilizați în produsele alimentare (JO L 204, 26.7.2006, p. 10).

      (3)  Regulamentul (UE) nr. 1129/2011 al Comisiei din 11 noiembrie 2011 de modificare a anexei II la Regulamentul (CE) nr. 1333/2008 al Parlamentului European și al Consiliului prin stabilirea unei liste a Uniunii a aditivilor alimentari (JO L 295, 12.11.2011, p. 1).

      (4)  Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (JO L 354, 31.12.2008, p. 16).

      (5)  Aviz privind nitrații și nitriții, exprimat la data de 19 octombrie 1990, Comisia Europeană – Rapoarte ale Comitetului științific pentru alimentație (seria 26), p. 21.

      (6)  Aviz privind nitrații și nitriții, exprimat la data de 22 septembrie 1995, Comisia Europeană – Rapoarte ale Comitetului științific pentru alimentație (seria 38), p. 1.

      (7)  Aviz al Grupului pentru pericole biologice formulat la cererea Comisiei privind efectele nitriților/nitraților asupra siguranței microbiologice a produselor din carne, The EFSA Journal (2003) 14, p. 1.

      (8)  JO C 93, 20.3.2015, p. 18.

      (9)  Regulamentul (UE) nr. 257/2010 al Comisiei din 25 martie 2010 de stabilire a unui program de reevaluare a aditivilor alimentari autorizați în conformitate cu Regulamentul (CE) nr. 1333/2008 al Parlamentului European și al Consiliului privind aditivii alimentari (JO L 80, 26.3.2010, p. 19).

      (10)  https://webgate.ec.europa.eu/sanco_foods/main/index.cfm?event=document.edit&identifier=5924&documentTypeIdentifier=57


title: Decizia Consiliului din 29 aprilie 2004 privind semnarea și aplicarea provizorie a Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0454

Jurnalul Oficial L 185 , 06/07/2006 p. 0009 - 0009

		20040429Decizia Consiliuluidin 29 aprilie 2004privind semnarea și aplicarea provizorie a Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/454/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, precum și articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a coroborate cu articolul 300 alineatul (2) primul paragraf,având în vedere Tratatul de aderare din 16 aprilie 2003, în special articolul 2 alineatul (3),având în vedere actul anexat la Tratatul de aderare, în special articolul 6 alineatul (2),având în vedere propunerea Comisiei,întrucât:(1) La 8 decembrie 2003, Consiliul a autorizat Comisia, în numele Comunității și al statelor membre, să negocieze cu Georgia un protocol la Acordul de parteneriat și cooperare pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană și pentru a prevedea un anumit număr de adaptări tehnice legate de dezvoltarea instituțională și juridică din cadrul Uniunii Europene.(2) Sub rezerva încheierii sale eventuale la o dată ulterioară, protocolul a fost negociat și este necesar a fi semnat în numele Comunității Europene și al statelor sale membre.(3) Protocolul este necesar a fi aplicat cu titlu provizoriu de la data aderării, în așteptarea finalizării procedurilor necesare încheierii sale formale,DECIDE:Articolul 1Președintele Consiliului este autorizat să desemneze persoana (persoanele) împuternicită (împuternicite) să semneze, în numele Comunității Europene și al statelor membre, Protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia; pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană, sub rezerva încheierii eventuale la o dată ulterioară.Textul Protocolului se atașează la prezenta decizie [1].Articolul 2În așteptarea intrării sale în vigoare, protocolul se aplică cu titlu provizoriu de la data aderării.Adoptată la Luxemburg, 29 aprilie 2004.Pentru ConsiliuPreședinteleM. McDowell[1] JO L 185, 6.7.2006, p. 10.--------------------------------------------------


title: 2009/947/CE: Decizia Consiliului din 30 noiembrie 2009 privind încheierea unui acord între Comunitatea Europeană și Guvernul Republicii Azerbaidjan privind anumite aspecte ale serviciilor aeriene

text:
               15.12.2009

               RO

               Jurnalul Oficial al Uniunii Europene

               L 328/39

      DECIZIA CONSILIULUI

   din 30 noiembrie 2009
   privind încheierea unui acord între Comunitatea Europeană și Guvernul Republicii Azerbaidjan privind anumite aspecte ale serviciilor aeriene
   (2009/947/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               La 5 iunie 2003, Consiliul a autorizat Comisia să inițieze negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

               (2)

               În numele Comunității, Comisia a negociat un acord între Comunitatea Europeană și Guvernul Republicii Azerbaidjan privind anumite aspecte ale serviciilor aeriene (2), în conformitate cu mecanismele și directivele prevăzute în anexa la decizia Consiliului de autorizare a Comisiei pentru deschiderea negocierilor cu țările terțe privind înlocuirea anumitor prevederi din acordurile bilaterale existente cu un acord comunitar.

               (3)

               Acordul a fost semnat în numele Comunității la 7 iulie 2009 sub rezerva încheierii sale la o dată ulterioară, în conformitate cu decizia 2009/741/CE a Consiliului (3).

               (4)

               Acordul ar trebui aprobat,

         DECIDE URMĂTOARELE:
   Articolul 1
   Se aprobă în numele Comunității acordul între Comunitatea Europeană și Guvernul Republicii Azerbaidjan privind anumite aspecte ale serviciilor aeriene.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să procedeze la notificarea prevăzută la articolul 8 alineatul (1) din acord.

      Adoptată la Bruxelles, 30 noiembrie 2009.

            Pentru Consiliu

            Președintele

         B. ASK

      (1)  Avizul din 25 octombrie 2005 (JO C 272 E, 9.11.2006, p. 56).

      (2)  JO L 265, 9.10.2009, p. 25.

      (3)  JO L 265, 9.10.2009, p. 24.


title: 2010/497/UE, Euratom: Decizia Parlamentului European din 5 mai 2010 privind descărcarea de gestiune pentru execuția bugetului Agenției Executive pentru Sănătate și Consumatori aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/35

         DECIZIA PARLAMENTULUI EUROPEAN
   din 5 mai 2010
   privind descărcarea de gestiune pentru execuția bugetului Agenției Executive pentru Sănătate și Consumatori aferent exercițiului financiar 2008
   (2010/497/UE, Euratom)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2008 (1),
   având în vedere conturile anuale ale Comunităților Europene pentru exercițiul financiar 2008 – volumul I [SEC(2009) 1089 – C7-0172/2009] (2),
   având în vedere conturile anuale ale Agenției Executive pentru Sănătate și Consumatori pentru exercițiul financiar 2008,
   având în vedere Raportul anual al Comisiei către Parlamentul European privind acțiunile întreprinse în urma deciziilor de descărcare de gestiune 2007 [COM(2009) 526] și documentul de lucru al serviciilor Comisiei care însoțește raportul în cauză [SEC(2009) 1427],
   având în vedere Comunicarea Comisiei intitulată „Sinteza realizărilor Comisiei în materie de gestiune în 2008” [COM(2009) 256],
   având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2008 [COM(2009) 419] și documentul de lucru al serviciilor Comisiei care însoțește raportul în cauză [SEC(2009) 1102],
   având în vedere Raportul Curții de Conturi privind conturile anuale finale ale Agenției Executive pentru Sănătate și Consumatori pentru exercițiul financiar 2008, însoțit de răspunsurile agenției (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 248 din Tratatul CE (4),
   având în vedere Comunicarea Comisiei din 16 decembrie 2008 intitulată „Pentru o interpretare uniformă a conceptului de risc admisibil de eroare” [COM(2008) 866] și documentul de lucru al serviciilor Comisiei care însoțește comunicarea în cauză [SEC(2008) 3054],
   având în vedere Recomandarea Consiliului din 16 februarie 2010 privind descărcarea de gestiune care trebuie acordată Comisiei cu privire la execuția bugetară pentru exercițiul financiar 2008 (5828/2010 – C7-0055/2010),
   având în vedere articolele 274, 275 și 276 din Tratatul CE, articolele 317, 318 și 319 din Tratatul privind funcționarea Uniunii Europene, precum și articolele 179a și 180b din Tratatul Euratom,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 55, 145, 146 și 147,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (6), în special articolul 14 alineatul (3),
   având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (7), în special articolul 66 primul și al doilea paragraf,
   având în vedere Decizia 2004/858/CE a Comisiei din 15 decembrie 2004 de înființare a unei agenții executive, denumită „Agenția Executivă pentru Programul de Sănătate Publică”, pentru gestionarea acțiunilor comunitare în domeniul sănătății publice – în temeiul Regulamentului (CE) nr. 58/2003 al Consiliului (8),
   având în vedere Decizia 2008/544/CE a Comisiei din 20 iunie 2008 de modificare a Deciziei 2004/858/CE pentru a transforma Agenția Executivă pentru Programul de Sănătate Publică în Agenția Executivă pentru Sănătate și Consumatori (9),
   având în vedere articolul 76 și anexa VI la Regulamentul său de procedură,
   având în vedere raportul Comisiei pentru control bugetar și avizele celorlalte comisii interesate (A7-0099/2010),

               A.

               întrucât, în temeiul articolului 317 din Tratatul privind funcționarea Uniunii Europene, Comisia execută bugetul, în cooperare cu statele membre, pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Sănătate și Consumatori descărcarea de gestiune pentru execuția bugetului Agenției aferent exercițiului financiar 2008;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2008, secțiunea III – Comisia și agențiile executive;

               3.

               încredințează președintelui sarcina de a transmite prezenta decizie, împreună cu Decizia privind descărcarea de gestiune pentru execuția bugetului general al Uniunii Europene aferent exercițiului financiar 2008, secțiunea III – Comisia și rezoluția care face parte integrantă din aceste decizii, directorului Agenției Executive pentru Sănătate și Consumatori, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 71, 14.3.2008.

      (2)  JO C 273, 13.11.2009, p. 1.

      (3)  JO C 304, 15.12.2009, p. 83.

      (4)  JO C 273, 13.11.2009, p. 122.

      (5)  JO L 248, 16.9.2002, p. 1.

      (6)  JO L 11, 16.1.2003, p. 1.

      (7)  JO L 297, 22.9.2004, p. 6.

      (8)  JO L 369, 16.12.2004, p. 73.

      (9)  JO L 173, 3.7.2008, p. 27.


|

32011D0820(04)

Decizia Înaltului Reprezentant al Uniunii pentru afaceri externe și politica de securitate din 19 iulie 2011 privind normele în materie de acces la documente

Jurnalul Oficial C 243 , 20/08/2011 p. 0016 - 0018

		Decizia Înaltului Reprezentant al Uniunii pentru afaceri externe și politica de securitatedin 19 iulie 2011privind normele în materie de acces la documente2011/C 243/08ÎNALTUL REPREZENTANT,având în vedere Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă, în special articolul 11 alineatul (1),ADOPTĂ PREZENTA DECIZIE:Articolul 1Domeniu de aplicare(1) Orice cetățean al Uniunii sau orice persoană fizică sau juridică cu reședința sau sediul social într-un stat membru are drept de acces la documentele SEAE conform principiilor, condițiilor și limitelor prevăzute de Regulamentul (CE) nr. 1049/2001 al Parlamentului European și al Consiliului [1] ("regulamentul") și dispozițiilor specifice prevăzute de aceste norme. Dreptul de acces se referă la documentele deținute de SEAE, în principal documentele întocmite sau primite de SEAE și cele aflate în posesia sa.(2) În conformitate cu articolul 2 alineatul (2) din regulament, orice persoană fizică sau juridică care nu are reședința sau sediul social în unul dintre statele membre poate beneficia, sub rezerva acelorași principii, condiții și limite, de dreptul de acces la documentele SEAE în aceleași condiții, cu excepția dreptului de a depune o plângere la Ombudsmanul European.Articolul 2Depunerea cererilor(1) Cererea de acces la un document al SEAE se trimite, prin poștă, la adresa Coordinateur de l'accès aux documents, CHAR 15/11, service européen pour l’action extérieure, rue de la Loi 170, 1046 Bruxelles, Belgique, prin e-mail, utilizând formularul de cerere disponibil pe site-ul internet al SEAE sau, prin fax, la numărul +32 22979893.(2) De îndată ce cererea este înregistrată, se trimite solicitantului o confirmare de primire (cu excepția cazului în care se poate da curs cererii practic în același interval de timp).Articolul 3Termene(1) În termen de cincisprezece zile lucrătoare de la data înregistrării cererii, SEAE răspunde la cererile inițiale și de confirmare.(2) În cazul în care o cerere este imprecisă, conform articolului 6 alineatul (2) din regulament, SEAE invită solicitantul să furnizeze informații suplimentare care să permită identificarea documentelor solicitate; termenul de răspuns curge numai de la data la care SEAE a primit aceste informații.(3) În cazuri excepționale, conform articolului 7 alineatul (3) sau articolului 8 alineatul (2) din regulament, termenele pot fi prelungite cu cincisprezece zile lucrătoare, în special:(a) în cazul cererilor complexe sau voluminoase;(b) în cazul în care cererea presupune consultarea unei delegații a Uniunii; sau(c) în cazul în care este necesar să se consulte un terț.Solicitantul trebuie să fie informat cu privire la prelungirea termenului și cu privire la motivele care stau la baza prelungirii termenelor.Articolul 4Tratarea răspunsurilor(1) Răspunsurile la cererile inițiale sunt tratate de către coordonatorul accesului la documente.(2) Deciziile cu privire la răspunsurile la cererile de confirmare se iau de către directorul general administrativ, după consultarea coordonatorului accesului la documente.Articolul 5Răspuns negativÎn cazul în care răspunsul la o cerere este chiar și parțial negativ, în răspuns se precizează motivele refuzului, în baza uneia dintre excepțiile prevăzute în regulament, iar solicitantul este informat cu privire la dreptul său de a depune o cerere de confirmare (în cazul unui răspuns la o cerere inițială) sau cu privire la alte căi de atac la care poate recurge (în cazul unui răspuns la o cerere de confirmare).Articolul 6Documente ale terților deținute de către SEAE(1) Atunci când SEAE primește o cerere pentru accesul la un document pe care îl deține, dar care provine de la un terț, partea terță este consultată, cu excepția cazului în care reiese în mod clar că documentul poate sau nu poate fi divulgat, având în vedere excepțiile prevăzute în regulament.(2) În situația în care documentul a fost deja făcut public de către autorul său sau în temeiul regulamentului sau al altor dispoziții similare, se dă curs cererii fără consultarea părții terțe.(3) În orice caz, partea terță trebuie consultată în cazul în care documentul intră sub incidența articolului 9 din regulament sau în cazul în care documentul provine de la un stat membru, iar statul membru a solicitat SEAE să nu divulge documentul fără acordul său prealabil, în conformitate cu articolul 4 alineatul (5) din regulament. Statul membru trebuie să formuleze în scris cererea în acest sens.(4) Partea terță este consultată în scris (inclusiv prin e-mail) și beneficiază de un termen rezonabil de răspuns, ținând seama de termenele pe care trebuie să le respecte SEAE pentru răspunsul său, conform articolului 3 de mai sus. Partea terță își dă avizul în scris (inclusiv prin e-mail).(5) Dacă terțul nu oferă un răspuns în termen sau dacă terțul nu poate fi identificat sau contactat, SEAE decide în privința cererii în lumina excepțiilor prevăzute de regulament, luând în considerare interesele legitime ale terțului în baza informațiilor de care dispune SEAE.(6) Dacă SEAE intenționează să ofere acces la un document contrar voinței părții terțe, SEAE informează partea terță cu privire la intenția sa de divulgare a documentului, în termenul aplicabil în temeiul regulamentului, precum și cu privire la căile de atac la care poate recurge partea terță pentru a se opune divulgării.Articolul 7Consultarea SEAE(1) Cererile de consultare a SEAE formulate de un stat membru sau de o altă instituție, organism, oficiu sau agenție a Uniunii care a primit o cerere pentru un document deținut de acestea, dar care provine de la SEAE, trebuie trimise, prin poștă, la Coordinateur de l'accès aux documents, CHAR 15/11, service européen pour l’action extérieure, rue de la Loi 170, 1046 Bruxelles, Belgique, prin e-mail la adresa EEAS-ACCESS-TO-DOCUMENTS@eeas.europa.eu sau, prin fax, la numărul +32 22979893.(2) SEAE comunică, cu promptitudine, avizul său, luând în considerare termenele aplicabile pentru răspuns, și cel mai târziu în termen de cinci zile lucrătoare.Articolul 8Documente clasificate(1) În cazul în care o cerere de acces la un document se referă la un document care intră sub incidența articolului 9 din regulament sau la un document clasificat conform normelor de securitate ale SEAE, cererea este tratată de către funcționarii care au dreptul să cunoască conținutul documentului.(2) Deciziile privind neacordarea accesului, parțial sau integral, la un document clasificat sunt motivate în baza excepțiilor enumerate la articolul 4 din regulament. În cazul în care în baza acestor excepții nu se poate refuza accesul la documentul solicitat, funcționarul care tratează cererea se asigură că documentul este declasificat înainte de a fi trimis solicitantului.Articolul 9Modalități de acces(1) Documentele pentru care se acordă accesul se transmit prin poștă, fax sau e-mail. În cazul în care documentele solicitate sunt voluminoase sau greu de manipulat, solicitantul poate fi invitat să le consulte în incinta unde sunt deținute. Consultarea este gratuită.(2) În cazul în care documentul a fost publicat, răspunsul poate consta în trimiterile la publicație, inclusiv adresa de internet unde poate fi găsit documentul.(3) În cazul în care volumul documentului depășește 20 de pagini, s-ar putea ca solicitantului să i se perceapă o taxă de 0,10 EUR pe pagină plus costurile de transport. Costurile pentru alte tipuri de suport sunt stabilite de la caz la caz, fără a depăși o sumă rezonabilă.Articolul 10Registrul documentelor(1) În conformitate cu articolul 11 din regulament, SEAE ține un registru al documentelor care poate fi accesat prin intermediul site-ului internet al SEAE.(2) În conformitate cu articolul 9 din regulament, actele care fac obiectul acestei dispoziții se înregistrează în registru numai cu acordul emitentului.Articolul 11Intrare în vigoarePrezenta decizie produce efecte de la data adoptării sale.Adoptată la Bruxelles, 19 august 2011.Înaltul ReprezentantC. Ashton[1] JO L 145, 31.5.2001, p. 43.--------------------------------------------------